
Báb - és drámapedagógia vizsgálata A szomjas troll című bábelőadásban

Kulcsszavak: bábpedagógia; előfoglalkozás; meseadaptáció; drámapedagógia
Bujdos Rozália vagyok, dráma- és színházismeret- és magyartanárnak tanulok. A Budapest Bábszínházban dolgozok. Itt felkeltette az érdeklődésemet a bábpedagógia.
Kutatómunkámat három kérdés köré építettem: mennyiben növeli a diákok motivációját egy előfoglalkozás? Mennyiben segít nekik, hogy jobban megértsék a darab kulturális kontextusát? Van-e fantáziafejlesztő hatása a foglalkozásnak?
A levezetett foglalkozásaim alkalmával a résztvevőkre gyakorolt hatást kérdőívvel, vagy fókuszcsoportos interjú formájában mértem. Emellett egyszer megkértem egy másik pedagógust, hogy üljön be az órámra megfigyelőként.
Maga az előadás A szomjas troll című bábelőadás. Mielőtt elkészítettem  a tervezetemet, engedélyt kértem és kaptam Végvári Viktóriától, a színház vezető színházpedagógusától.
Ahhoz, hogy mélyebben rálássak a témára, végigkísértem az előadás fejlődéstörténetét. Interjút is készítettem Cseri Hannával, a darab rendezőjével és egyik zeneszerzőjével és Teszárek Csabával, aki az egyetlen színész az előadásban és egyben ő a másik zeneszerző is.
Dolgozatom első részében kitérek a mesék szerepére. A második részben a báb és a dráma kapcsolatát helyezem a középpontba. A harmadik részben térek rá a konkrét előadás elemzésére A negyedik részben pedig a kutatáshoz kapcsolódó hipotéziseimet ismertetem és az azokhoz kapcsolódó eredményeimet. Valamint, hogy a foglalkozástervezetnek a fejlődéstörténete hogyan alakult.
Az első hipotézisem az volt, hogy a foglalkozás felerősíti a diákok motivációját az előadás megnézésére. Ez a várakozásom kevéssé igazolódott. A gyerekek már a foglalkozás elején igen motiváltak voltak.
A második hipotézisem az volt, hogy a gyerekeknek nincs túlzott ismeretük Skandináviával kapcsolatban, de ha részt vesznek a foglalkozásomon, akkor bővülni fognak az ismereteik. Ez a hipotézisem helytállónak bizonyult.
A harmadik hipotézisem az volt, hogy fejleszti majd a gyerekek fantáziáját a foglalkozás. Megfigyelhető volt, hogy a diákok fokozatosan elkezdték aktivizálni a fantáziájukat.
Összefoglalva úgy gondolom, hogy az általam tervezett foglalkozásterv jó lehetőség a diákoknak, hogy általa jobban értelmezni tudják az előadás kulturális kontextusát ésazokat a mélyebb kérdéseket, amiket felvet az előadás. Ahhoz, hogy véghez tudjam vinni ezt a foglalkozást, arra volt szükség, hogy előtte tanulmányozzam az előadást. Például a korábban is említett interjúk segítségével.



